PRILOZI

|  |
| --- |
|  |
| **REPUBLIKA HRVATSKA** |
| **PRIMORSKO-GORANSKA ŽUPANIJA** |
| **Upravni odjel za****turizam, poduzetništvo i ruralni razvoj** |

****

|  |  |
| --- | --- |
|  |  |
|  |  |
|  |  |

**UPUTA ZA PRIJAVITELJE**

**NA JAVNI POZIV ZA PRIJAVU PROGRAMA I PROJEKATA**

**UNAPREĐENJA I RAZVOJA LOVSTVA U 2016. GODINI**

* 1. **OKVIR ZA DODJELU FINANCIJSKIH SREDSTAVA**

Okvir za dodjelu financijskih sredstava udrugama i drugim neprofitnim organizacijama:

1. Pravilnik o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Službene novine Primorsko – goranske županije“ broj 34/15) i
2. Odluka o raspisivanju Javnog poziva udrugama i drugim neprofitnim organizacijama za prijavu za sufinanciranje programa (projekata i aktivnosti) unapređenja i razvoja lovstva u 2016. godini

Okvir za dodjelu financijskih sredstava preostalim pravnim osobama i fizičkim osobama:

1. Pravilnik o uvjetima dodjele donacija, subvencija i pomoći za provedbu proračunskih projekata i aktivnosti iz programa Upravnog odjela za turizam, poduzetništvo i ruralni razvoj (KLASA: 022-04/14-01/4, URBROJ: 2170/1-01-01/6-14-21, od 10. veljače 2014. godine)
2. Odluka o raspisivanju Javnog poziva preostalim pravnim osobama i fizičkim osobama za sufinanciranje programa (projekata i aktivnosti) unapređenja i razvoja lovstva u 2016. godini
	1. **CILJEVI I PRIORITETI**

Prijavljeni programi (projekti i aktivnosti) (u daljnjem tekstu: Programi) moraju doprinijeti realizaciji proračunskog programa "Unapređenje i razvoj lovstva" s ciljem afirmacije lovstva te unaprjeđenja gospodarenja s divljači i lovištima na području Primorsko-goranske županije (u daljnjem tekstu: Županija).

Cilj prijavljenog Programa mora biti jasno postavljen s mjerljivim pokazateljima uspješnosti u odnosu na početno stanje.

* 1. **PRIHVATLJIVI PRIJAVITELJI**

Pravo podnošenja prijave na Javni poziv imaju lovoovlaštenici (neprofitne udruge i druge neprofitne organizacije, pravne i fizičke osobe) koji su stekli pravo lova na temelju zakupa ili koncesije na zajedničkim i državnim lovištima na području Županije i Lovački savez u koji su učlanjene lovačke udruge s područja Županije (u daljnjem tekstu: Prijavitelji).

* 1. **FORMALNI UVJETI JAVNOG POZIVA**

Sredstva za financiranje Programa dodijeljivat će se Prijaviteljima uz uvjet:

* da su upisani u Registar udruga odnosno drugi odgovarajući registar i u Registar neprofitnih organizacija;
* da su se svojim statutom opredijelili za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i zakonom;
* da su uredno ispunili obveze iz svih prethodno sklopljenih ugovora o financiranju iz Proračuna i drugih javnih izvora (što se dokazuje odgovarajućom izjavom potpisanom od osobe ovlaštene za zastupanje Prijavitelja, ne starijom od dana objave javnog poziva);
* da uredno ispunjavaju obveze plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu, proračunima jedinica lokalne samouprave i Proračunu (što se dokazuje potvrdom porezne uprave);
* da se za osobe ovlaštene za zastupanje Korisnika i voditelja Programa ne vodi kazneni postupak i nije pravomoćno osuđen za prekršaj ili kazneno djelo iz članka 48. st. 2. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (što se dokazuje uvjerenjem/potvrdom nadležnog suda da se ne vodi postupak protiv osobe ovlaštene za zastupanje Prijavitelja koja je potpisala prijavu Programa i koja je ovlaštena potpisati ugovor o financiranju, te voditelja Programa, ne starijim od 6 mjeseci računajući od dana objave javnog poziva);
* da imaju uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima;
* da imaju prikladan način javnog objavljivanja programskog i financijskog izvješća o radu za proteklu godinu;
* da imaju zadovoljavajuće organizacijske kapacitete i ljudske resurse za provedbu Programa.
	1. **PRIHVATLJIVI PROGRAMI**

Prihvatljivi Programi jesu nabava roba, radova i usluga u funkciji provedbe prijavljenih projekata namjenski za:

* izgradnju i opremanje novih lovačkih kuća namijenjenih lovnom turizmu
* adaptaciju i rekonstrukciju postojećih lovačkih kuća
* legalizaciju i registraciju lovačkih kuća za potrebe lovnog turizma
* izgradnja, opremanje i servisiranje rashladnih komora za prihvat mesa divljači i prostora za obradu trofeja
* nabavu i uzgoj dlakave i pernate divljači
* provedbu mjera uzgoja i očuvanja životinjskih vrsta značajnih za lovno gospodarenje
* izgradnju automatskih i kombiniranih hranilišta za prihranu krupne divljači
* izgradnju novih te sanaciju i adaptaciju postojećih čeka
* nabavu strojeva i alata za održavanje lovišta
* nabavu zaštitnih sredstava (mehanička i kemijska) za sprečavanje šteta od divljači
* nabavu mjernih uređaja za ocjenjivanje trofeja
* izradu i održavanje web stranica
* izdavanje monografija i stručne literature
* obilježavanje obljetnica osnivanja lovačkih društava
* organizaciju i sudjelovanje na lovačkim sajmovima, izložbama i smotrama rogista
* promicanje lovačke kulture (nabava svečanih lovačkih odjela, nabava lovačkih rogova)
* provedbu obrazovnih aktivnosti za lovca, lovočuvara, ocjenjivača trofeja i pregledača divljačine
* organizaciju i sudjelovanje na natjecanju u lovnom streljaštvu u RH i međunarodnim natjecanjima
* provedbu kinoloških aktivnosti (radna obuka lovačkih pasa; organizacija i sudjelovanje u lovnokinološkim natjecanjima)
* premiju osiguranja lovišta
	1. **VISINA IZNOSA NOVČANIH SREDSTAVA SUFINANCIRANJA PO PRIJAVITELJU, ODNOSNO PO PROJEKTU/AKTIVNOSTI**

Ukupan iznos sufinanciranja po ovom Javnom pozivu iznosi 1.227.084,49 kuna za tekuće aktivnosti i kapitalne projekte.

Najmanji iznos: od 3.000,00 kuna po Programu.

Najveći iznos: do 200.000,00 kuna po Prijavitelju.

* 1. **NAJMANJI POSTOTAK SUFINANCIRANJA PROGRAMA OD STRANE PRIJAVITELJA**

Izabrani Prijavitelj mora sudjelovati u sufinanciranju prijavljenog Programa u postotku koji ne može biti manji od 30% od ukupnog troška planiranog za provedbu Programa, uzimajući u obzir ograničenja iz točke IV. ove Upute.

Svaki izabrani Prijavitelj dužan je prilikom dostave prvog izvješća o provedbi Programa dostaviti Županiji i dokaz da je osigurao i preostala sredstva za provedbu Programa, u odgovarajućem postotku od ukupnog proračuna Programa (ugovor o donaciji, financiranju ili sl., od izvora koje je naveo u troškovniku). U suprotnom, isplata sredstava bit će mu uskraćena.

* 1. **TRAJANJE I LOKACIJA PROVEDBE PROGRAMA**

Provedba Programa mora biti ostvarena tijekom 2016. godine sa završetkom najkasnije do 31. prosinca 2016. godine.

Lokacija na kojoj se provodi Program mora biti na području Županije.

* 1. **PRIHVATLJIVI I NEPRIHVATLJIVI TROŠKOVI**

Prihvatljivi su troškovi koji proizlaze iz prihvatljivih Programa preciziranih u točki V. ove Upute, sukladno stavkama iz financijskog plana, odnosno iz troškovnika provedbe Programa nastalih u razdoblju od 1. siječnja 2016. do 15. prosinca 2016. godine, a koji su računovodstveno evidentirani kod izabranog Prijavitelja prema važećim propisima o računovodstvu te mogu biti identificirani i provjereni.

Neprihvatljivi su troškovi koji ne proizlaze iz prihvatljivih Programa preciziranih u točki V. ove Upute, a osobito:

* dugovi i stavke za pokrivanje gubitaka ili dugova
* dospjele kamate
* stavke koje se već financiraju iz javnih izvora
* kupovina zemljišta ili građevina, osim kada je to nužno za izravno provođenje programa/projekta, kada se vlasništvo mora prenijeti na Korisnika i/ili partnere najkasnije po završetku programa/projekta
* gubici na tečajnim razlikama
* zajmovi trećim stranama
* troškovi reprezentacije, hrane i alkoholnih pića (osim u iznimnim slučajevima kada se kroz pregovaranje s nadležnim upravnim odjelom dio tih troškova može priznati kao prihvatljiv trošak)
* troškovi smještaja (osim u slučaju višednevnih i međunarodnih programa ili u iznimnim slučajevima kada se kroz pregovaranje s nadležnim upravnim odjelom dio tih troškova može priznati kao prihvatljiv trošak)
	1. **ZABRANA DVOSTRUKOG FINANCIRANJA**

Zabrana dvostrukog financiranja odnosi se na financiranje dijela ili cijelog Programa koji se već financiraju iz nekog javnog izvora i po posebnim propisima - kada je u pitanju isti Program ili njegov dio, koji se provode na istom području, u isto vrijeme i za iste Prijavitelje, osim ako se ne radi o koordiniranom sufinanciranju iz više različitih izvora.

Posebno se zabrana dvostrukog financiranja odnosi na Programe koje će se (su)financirati na temelju programa javnih potreba putem drugih javnih izvora, a dokazuje se popunjavanjem izjave.

Prijavitelj popunjavanjem Obrasca 2 daje pismenu izjavu pod materijalnom i kaznenom odgovornošću o nepostojanju dvostrukog financiranja.

* 1. **SKLAPANJE UGOVORA O (SU)FINANCIRANJU**

Sa Prijaviteljima kojima su odobrena financijska sredstva Županija će potpisati ugovor o (su)financiranju u roku od 30 dana od dana donošenja odluke o (su)financiranju Programa.

Ugovor se sastoji od općih uvjeta, koji moraju biti isti za sve Prijavitelje u okviru javnog poziva, i posebnog dijela.

* 1. **OBVEZNA DOKUMENTACIJA ZA PRIJAVU**

Prijava Programa obavlja se na odgovarajućem Obrascu prijave koji je sastavni dio ove Upute i može se preuzeti na službenoj web - stranici Županije.

Obrazac prijave mora biti u cijelosti ispunjen, potpisan i ovjeren, uključujući

priloženu dokumentaciju.

Prijavitelj je obvezan uz Obrazac prijave, dostaviti:

1. presliku izvoda o registraciji Prijavitelja iz važećeg registra/upisnika, ne starijeg od šest (6) mjeseci od dana objave javnog poziva.
2. potvrdu mjesno nadležne Porezne uprave o nepostojanju duga Prijavitelja prema državi, ne stariju od 30 dana od dana objave javnog poziva.
3. izjavu o podmirenim obvezama s osnova plaćanja lovozakupnine i naknade za koncesiju prava lova prema Republici Hrvatskoj i Županiji.
4. dokaz o upisu neprofitne organizacije u Registar neprofitnih organizacija, (samo za neprofitne organizacije)
5. dokaz da se za osobe ovlaštene za zastupanje Prijavitelja i voditelja Programa ne vodi kazneni postupak i nije pravomoćno osuđen za prekršaj ili kazneno djelo iz članka 48. stavka 2. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (što se dokazuje uvjerenjem/potvrdom nadležnog suda da se ne vodi postupak protiv osobe ovlaštene za zastupanje Prijavitelja koja je potpisala prijavu Programa i koja je ovlaštena potpisati ugovor o financiranju, te voditelja Programa, ne starijim od 6 mjeseci računajući od dana objave javnog poziva).
	1. **PROVJERA ISPUNJAVANJA FORMALNIH UVJETA JAVNOG POZIVA**

Provjeru ispunjavanja formalnih uvjeta javnog poziva provodi Povjerenstvo za otvaranje prijava i provjeru propisanih uvjeta Javnog poziva udrugama i drugim neprofitnim organizacijama za financiranje programa (projekata i aktivnosti) unapređenja i razvoja lovstva u 2016. godini i Povjerenstvo za odabir programa (projekata i aktivnosti) preostalih pravnih osoba i fizičkih osoba za sufinanciranje unapređenja i razvoja lovstva u 2016. godini.

U postupku provjere ispunjavanja formalnih uvjeta provjerava se:

* je li prijava dostavljena na odgovarajući javni poziv i u zadanome roku
* prihvatljivost Prijavitelja
* je li zatraženi iznos sredstava unutar financijskih pragova postavljenih u javnom pozivu
* jesu li dostavljeni, potpisani i ovjereni svi obvezni obrasci te
* jesu li ispunjeni drugi formalni uvjeti javnog poziva

Neće se uzeti u razmatranje, odnosno odbiti će se kao neprihvatljive:

* prijave Programa zaprimljene izvan roka za dostavu prijava
* prijave Programa zaprimljene s nepotpunom dokumentacijom
* prijave Programa izrađene suprotno objavljenom Javnom pozivu i ovoj Uputi
* prijave Programa koje sufinancira drugi upravni odjel Županije

Županija zadržava pravo odbiti sve zaprimljene prijave Programa i poništiti javni poziv.

Udruge i druge neprofitne organizacije čije prijave budu odbijene iz razloga neispunjavanja propisanih uvjeta javnog poziva, o toj činjenici moraju biti obaviještene pisanim putem u roku od najviše osam radnih dana od dana donošenja odluke o upućivanju prijava na ocjenjivanje Povjerenstvu za ocjenjivanje prijavljenih programa (projekata i aktivnosti) udruga i drugih neprofitnih organizacija. Narednih osam dana od dana prijema obavijesti o odbijanju, udruge i druge neprofitne organizacije podnijeti prigovor pročelniku nadležnog upravnog odjela koji će u roku od pet dana od primitka prigovora odlučiti o istome, odnosno prigovor prihvatiti ili odbiti.

U slučaju prihvaćanja prigovora, prijava će biti upućena u daljnju proceduru.

Prijava Programa i priložena dokumentacija se ne vraća prijaviteljima.

* 1. **PREGLED, KRITERIJI ZA VREDNOVANJE I OCJENJIVANJE TE ODABIR PROGRAMA**

 Sufinancirat će se Programi na području Županije koji pridonose afirmaciji lovstva te unaprjeđenja gospodarenja s divljači i lovištima na području Županije.

Opći kriteriji za financiranje Programa jesu:

* usmjerenost Programa na neposrednu društvenu korist i stvarnim potrebama u zajednici u kojoj se provodi,
* jasno definiran i realno dostižan cilj Programa,
* jasno definirani korisnici Programa,
* jasno određena vremenska dinamika i mjesto provedbe Programa,
* realan odnos troškova i planiranih aktivnosti Programa,
* kadrovska sposobnost prijavitelja za provedbu Programa,
* osigurano sufinanciranje Programa iz drugih izvora.

Dodatno će se vrednovati sljedeće:

* izvornost (inovativnost) Programa,
* Program preporuča i/ili financijski podupire grad, odnosno općina na čijem se području provodi;
* kvaliteta dosadašnjeg rada Prijavitelja, iskustvo i uspjesi u provođenju sličnih Programa, preporuke dosadašnjih partnera i suradnika u sličnim Programima te dosadašnja suradnja sa Županijom.

Svaki od navedenih kriterija bodovat će se s ocjenama od 1 do 10 te će ukupni zbroj biti osnova za rangiranje prijavljenih Programa. U slučaju da dva ili više prijavljenih Programa ostvare isti broj bodova rangiranje će se izvršiti prema redoslijedu prijave.

* 1. **OCJENJIVANJE PRIJAVA KOJE SU ISPUNILE FORMALNE UVJETE JAVNOG POZIVA**

Ocjenjivanje prijava koje su ispunile formalne uvjete Jedinstvenog javnog poziva provodi Povjerenstvo za ocjenjivanje prijavljenih programa (projekata i aktivnosti) udruga i drugih neprofitnih organizacija na Javni poziv za udruge i druge neprofitne organizacije za financiranje programa (projekata i aktivnosti) unapređenja i razvoja lovstva u 2016. godini i Povjerenstvo za odabir programa (projekata i aktivnosti) preostalih pravnih osoba i fizičkih osoba za sufinanciranje programa unapređenja i razvoja lovstva u 2016. godini.

Zadaća navedenih povjerenstava je razmotriti i ocijeniti prijave koje su ispunile formalne uvjete koji su propisani Jedinstvenim javnim pozivom, te dostaviti prijedlog za odobravanje sredstava Županu na odlučivanje.

Nakon donošenja odluke o Programima kojima su odobrena financijska sredstva, nadležni upravni odjel će na mrežnim stranicama javno objaviti rezultate javnog poziva s podacima o Prijaviteljima i Programima kojima su odobrena sredstva i iznosima odobrenih sredstava.

Nadležni upravni odjel će, u roku od 8 radnih dana od donošenja odluke o dodjeli financijskih sredstava obavijestiti Prijavitelje čije prijave nisu prihvaćene za financiranje o razlozima nefinanciranja uz navođenje ostvarenog broja bodova po pojedinim kategorijama ocjenjivanja.

Prijavitelji kojima nisu odobrena financijska sredstva može se na njihov zahtjev u roku od 8 dana od dana primitka pisane obavijesti o rezultatima javnog poziva omogućiti uvid u zbirnu ocjenu njihove prijave uz pravo Županije da zaštiti tajnost podataka o osobama koje su ocjenjivale prijavu.

Udruge i druge neprofitne organizacije koje su nezadovoljne odlukom o dodjeli financijskih sredstava imaju pravo na prigovor. Prigovor se podnosi nadležnom upravnom odjelu u pisanom obliku, u roku od 8 radnih dana od dana dostave pisane obavijesti. Prigovor se može odnositi isključivo na bodovanje kriterija. Prigovor mora biti obrazložen i ovjeren od osobe ovlaštene za zastupanje. Nadležni upravni odjel bez odgode dostavlja prigovor na odlučivanje posebnom tijelu imenovanom od strane Župana.

* 1. **PRIJAVA NA JAVNI POZIV**

Prijavitelji su u obvezi prijavu Programa izraditi sukladno Jedinstvenom javnom pozivu i ovoj Uputi te istu ispuniti na Obrascu prijave. Uz Obrazac prijave u obvezi su dostaviti svu potrebnu dokumentaciju. Obrazac prijave dostupan je i može se preuzeti na službenoj web - stranici Županije.

Prijave se dostavljaju isključivo na propisanim obrascima, koji su zajedno s Uputama za prijavitelje i ostalom dokumentacijom, dostupni na mrežnoj stranici Primorsko-goranske županije: [www.pgz.hr](http://www.pgz.hr)

 Prijave se mogu dostaviti na dva načina:

1. poštom preporučeno u zatvorenoj omotnici na adresu:

**PRIMORSKO-GORANSKA ŽUPANIJA**

Upravni odjel za turizam, poduzetništvo i ruralni razvoj

(S naznakom: Prijava Programa na Javni poziv – Unapređenje i razvoj lovstva u 2016. godini)

**Slogin kula 2, 51 000 Rijeka**

**- NE OTVARATI -**

1. osobnom dostavom zatvorene otmotnice s upisanom adresom iz točke 1. preko pisarnice Primorsko-goranske županije na adresi Slogin kula 2, 51 000 Rijeka.
	1. **POPIS OBAVEZNIH OBRAZACA ZA PRIJAVU**

Sastavni dio ove Upute čini i priložena dokumentacija i to:

1. Obrazac prijave – programa unapređenja i razvoja lovstva u 2016. Godini s prilozima
2. Obrazac Izjave o nepostojanju dvostrukog financiranja (Obrazac 2)
3. Obrazac Izjave o urednom ispunjenju obveza iz svih prethodno sklopljenih ugovora o financiranju iz proračuna Županije i drugih javnih izvora (Obrazac 3)
4. Obrazac Izvješća – O provedbi projekta unapređenja i razvoja lovstva u 2016. godini
	1. **NAPOMENA**

Dodatna obrazloženja i informacije u vezi s predmetom Javnog poziva mogu se dobiti putem telefona na broj: 051/351-265 ili 051/351-260, odnosno putem E-pošte na E-adresu: gospodarstvo@pgz.hr i blazenka.kulic@pgz.hr